Title: U HALI ČAIR 13
Author: Tima
Last saved by: Goran Stojic

U ORGANIZACIJI GRADSKE OPŠTINE PANTELEJ

              U Nišu se održava drugi Sajam privrede i preduzetništva 

*U Nišu se u Hali “Čair” 13. i 14. decembra održava drugi po redu Sajam privrede i preduzetnuštva koji organizuje Gradska opština Pantelej pod pokroviteljstvom grada Niša
* Prema rečima Bratimira Vasiljevića, predsednika gradske opštine Pantelej, Sajam će ove godine okupiti privrednike iz oko sto lokalnih samouprava, počev od Vojvodine do Jugoistoka Srbije

          U Nišu se u Hali “Čair” 13. i 14. decembra održava drugi po redu Sajam privrede i preduzetnuštva koji organizuje Gradska opština Pantelej pod pokroviteljstvom grada Niša. Sajam će zvanično biti otvoren sutra u 12 sati, a sajmište će za posetioce biti otvoreno od 10 do 22 sata. Ulaz za posetioce je besplatan. 
         Prema rečima Bratimira Vasiljevića, predsednika gradske opštine Pantelej, Sajam će ove godine okupiti privrednike iz oko sto lokalnih samouprava, počev od Vojvodine do Jugoistoka Srbije.
       “Nadamo se da će Sajam  biti uspešen, drugi je po redu i borimo se da postane tradicija”, dodaje Bratimir Basiljević. “Grad Niš zaslužuje  jednu ovakvu manifestaciju, a osnovni zadatak lokalne samouprave je da bude servis građana i servis privrede. Od privrede svi živimo i zato je potrebno akcenat staviti upravo na ovo područje rada”.
       Prema njegovim rečima Sajam je od značaja kako za privrednike tako i za  grad u celini.
       “Ako ovakvim sajmovima mogu da se pohvale Novi Sad kod nas ili Plovdiv u susednoj Bugarskoj, zašto ne bi mogao i Niš da okupi privrednike na jednom mestu”, kaže  Vasiljević. “To je bio jedan od glavnih motiva za organizovanje  ovakve manifestacije”.
       On dodaje da će ove godine na sajmu učestvovati  stotinka lokalnih samouprava od Inđije do Preševa.
       “Na Sajmu će ove godine biti prisutni i stari zanati, a organizovaćemo i sajam zapošljavanja kao i sajam dualnog obrazovanja. To je novina ove godine i biće to dobra prilika da nas posete i predstavnici srednjih škola u kojima je zaživeo ovaj oblik obrazovanja budući da su oni, zbog prakse, upućeni na privrednike”, ističe Vasiljević.
         Sajam je prilika  da se na njemu sretnu privrednici, da razmene iskustva ali i da sklope nove poslove.
                                                                                                 V.P.

LEG:SAJAM ORGANIZUJEMO DRUGI PUT,BORIMO SE DA POSTANE TRADICIONALAN:Bratimir Vasiljević

(Projekat “Nišlije se uključuju u odlučivanje” sufinansiran iz budžeta grada Niša)